
       PARLAMENTUL  ROMÂNIEI

                                        CAMERA  DEPUTAŢILOR

	COMISIA JURIDICĂ, 

DE DISCIPLINĂ ŞI IMUNITĂŢI
	
	             Bucureşti, 1 martie 2022
             Nr.  Pl-x  318/2019


BIROULUI  PERMANENT

AL

CAMEREI DEPUTAŢILOR

  

Vă înaintăm, alăturat, RAPORTUL SUPLIMENTAR asupra Proiectului de lege pentru modificarea şi completarea Ordonanţei Guvernului nr.2/2001 privind regimul juridic al contravenţiilor, trimisă cu adresa nr. Pl- x 318/2019. 
     În raport cu obiectul şi conţinutul său, proiectul de lege face parte din categoria legilor ordinare.
                                                PREŞEDINTE,

                                             Laura – Cătălina Vicol - Ciorbă



                                      PARLAMENTUL  ROMÂNIEI

                                        CAMERA DEPUTAŢILOR

	COMISIA JURIDICĂ,
DE  DISCIPLINĂ  ŞI IMUNITĂŢI


	               Bucureşti, 1 martie 2022
               Nr. PL- x 318/2019


RAPORT SUPLIMENTAR
asupra Proiectului de Lege pentru modificarea și completarea Ordonanței Guvernului nr. 2/2001 privind regimul juridic al contravențiilor

În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre dezbatere, cu Proiectul de Lege  pentru modificarea și completarea Ordonanței Guvernului nr. 2/2001 privind regimul juridic al contravențiilor, trimis cu adresa nr. PL-x 318 din 1 iulie 2019 şi  înregistrat cu nr. 4c-13/592  din 2 iulie 2019.
Potrivit prevederilor art. 75 din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, Camera  Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din 26 iunie 2019, în condițiile art. 75 alineatul (2) teza a III –a din Constituția României, republicată.
Guvernul României  a transmis un punct de vedere în anul 2020 prin care nu susține adoptarea proiectului de lege.


Consiliul Legislativ, prin avizul nr. 204 din 20 martie 2019, a avizat negativ inițiativa legislativă.
Consiliul Economic și Social a transmis un aviz nefavorabil cu privire la inițiativa legislativă.

Comisia pentru drepturile omului, culte și problemele minorităților naționale a transmis un aviz favorabil cu nr. 4c-6/465 din 4 septembrie 2019.

Proiectul de lege are ca obiect de reglementare modificarea și completarea Ordonanței Guvernului nr. 2/2001 privind regimul juridic al contravențiilor, aprobată cu modificări și completări prin Legea nr. 180/2002, cu modificările și completările ulterioare, în sensul stabilirii competenței consiliilor locale de a pune în executare anumite sancțiuni contravenționale, precum și de a stabili înlocuirea amenzii cu sancțiunea obligării contravenientului la prestarea unei activități în folosul comunității, în situațiile în care contravenientul persoană fizică nu a achitat amenda în termen de 30 de zile de la rămânerea definitivă a sancțiunii și nu există posibilitatea executării silite.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă, expunerea de motive, avizul Consiliului Legislativ și avizul Consiliului Economic și Social în şedinţa din 17 septembrie 2019. 


La dezbateri, membrii Comisiei juridice, de disciplină şi imunităţi au fost prezenţi conform listei de prezenţă.
 
Cu ocazia dezbaterilor s-a constatat că în calitatea lor de autorități deliberative, consiliile locale nu pot exercita competențe referitoare la executarea sancțiunilor contravenționale, așa cum se propune în inițiativa legislativă. De asemenea, soluțiile propuse prin proiectul de lege încalcă dispozițiile art. 42 din Constituția României, republicată, cu privire la interzicerea muncii forțate.

În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi, să supună plenului Camerei Deputaţilor respingerea  Proiectului de Lege pentru modificarea și completarea Ordonanței Guvernului nr. 2/2001 privind regimul juridic al contravențiilor. 
Proiectul de lege a fost înscris pe ordinea de zi a plenului Camerei Deputaților din 7 octombrie 2019 și 5 mai 2021.

În ședința din 5 mai 2021, cu acordul liderilor grupurilor parlamentare s-a decis retrimiterea proiectului de lege la comisie pentru întocmirea unui nou raport.

În conformitate cu prevederile art. 62 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă, expunerea de motive, avizul Consiliului Legislativ, avizul Consiliului Economic și Social și punctul de vedere al Guvernului în şedinţa desfășurată în sistem mixt (fizic/online) din data de 1 martie 2022. 


La dezbateri, membrii Comisiei juridice, de disciplină şi imunităţi au fost prezenţi conform listei de prezenţă.

Cu ocazia dezbaterilor s-a decis ca unele texte ale inițiativei legislative să fie preluate ca amendamente în raportul întocmit la PL x 530/2021 - Proiect de Lege pentru modificarea Ordonanţei Guvernului nr.2/2001 privind regimul juridic al contravenţiilor şi a Legii nr.286/2009 privind Codul Penal, urmând ca PL x 318/2019 să fie respins.
În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi, să supună plenului Camerei Deputaţilor respingerea  Proiectului de Lege pentru modificarea și completarea Ordonanței Guvernului nr. 2/2001 privind regimul juridic al contravențiilor. 

În raport cu obiectul şi conţinutul reglementării, proiectul de lege face parte din categoria legilor ordinare.
                       PREŞEDINTE,                                                         SECRETAR,
          Laura – Cătălina Vicol - Ciorbă                                  Ladányi László-Zsolt

Consilier parlamentar, Paul Şerban

